રસિક ઝવેરીનું અલગારી રખડપટ્ટી રખડવા લલચાવશે, વજુ કોટકનું બાળપણના વાનરવેડા હસાવીને બેવડ વાળી દેશે, જોસેફ મેકવાનના વહાલના વલખા, વ્યથાની વિતક, મારી પરણેતર, મારી ભિલ્લુ આંખમાં આંસુઓ થિજવી દેશે, પાટિલનું મહાનાયક(સુભાષ બોઝનું જીવનચરિત્ર-હિન્દી) તમારા મોઢે મો.ક. ગાંધીને બે ગાળ ચોપડાવશે, મહર્ષિ યોગાનંદનું ઓટોબાયોગ્રફી ઓફ યોગી અને મહાત્મા ગુર્જિયેફનું મિટિંગ વિથ રિમાર્કેબલ મેન અધ્યાત્મજગની અટપટી હરકતોથી અચંબિત કરશે. એરવિંગ સ્ટોનનું વિનોદ મેઘાણીએ અનુવાદિત કરેલું સળગતા સુરજમુખી(ચિત્રકાર વિન્સેન્ટ વાન ગોગનું જીવનચરિત્ર) કલાકારની ધુનની પરાકાષ્ઠાએ લઈ જશે, દિકરી ઇવ(કે ઇરિન?) ક્યુરીએ લખેલુ માતા માદામ ક્યુરી(યુરેનિયમની શોધક)નું જીવન ચરિત્ર હિબકા, ખુમારી, રોમાંચ…ની સામટી અનુભુતિ કરાવશે. અર્નેષ્ટ કિંકિડનું ભારતના આધ્યાત્મિક વારસાની ખોજમાં અને કુન્દનિકા કાપડિયા અનુવાદિત હિમાલયના સિદ્ધયોગીઓ ખુમારીથી ભરી દેશે. દિગંબર જૈન આચાર્ય કુંદકુંદનું સમયસાર, વાલ્મિકીનું યોગવાશિષ્ઠ મહારામાયણ દાયકાઓથી મુંઝવતા પ્રશ્નોમાંથી કેટલાકનું સમાધાન અપાવશે………